b'\n_START_ARTICLE_\nUma Thurman\n_START_SECTION_\nMlade godine\n_START_PARAGRAPH_\nUma Thurman se rodila kao dijete Roberta Thurmana, profesora indijsko-tibetanskih studija, i Nene von Schlebrugge, \xc5\xa1vedskog modela. Ima troje starije bra\xc4\x87e; Gandena, Dechena i Mipama, te jednu polusestru, Tayu. Zajedno su proveli jedan dio djetinjstva u Indiji. Kao djevojka je bila povu\xc4\x8dena i \xc4\x8dudna a druga djeca su je zadirkivala. Napustila je srednju \xc5\xa1kolu kako bi se bavila glumom te se preselila u New York.\n_START_SECTION_\nKarijera\n_START_PARAGRAPH_\nDebitirala je  1988. u \xc4\x8dak \xc4\x8detiri filma, me\xc4\x91u kojima je najpoznatiji \xe2\x80\x9eOpasne veze\xe2\x80\x9c u kojem je nastupila u jednoj sceni u toplesu, zbog \xc4\x8dega je imala problema sa ogromnom pa\xc5\xbenjom medija. Kasnije je uslijedila romati\xc4\x8dna krimi drama \xe2\x80\x9cJedna \xc5\xbeena, dva mu\xc5\xa1karca\xe2\x80\x9d u kojoj je Robert De Niro bio njen partner. No najve\xc4\x87i uspjeh uslijedio je 1994. sa kultnom krimi dramom \xe2\x80\x9ePakleni \xc5\xa1und\xe2\x80\x9c za koju je nominirana za Zlatni globus i Oscara. Zanimljivo, redatelj Quentin Tarantino nije isprva htio nju u tom filmu nego Michelle Pfeiffer. Nakon ZF-a \xe2\x80\x9eGattaca\xe2\x80\x9c nanizala je par neuspje\xc5\xa1nih filmova koju je kritika do\xc4\x8dekala na no\xc5\xbe, kao \xc5\xa1to su \xe2\x80\x9eBatman i Robin\xe2\x80\x9c te \xe2\x80\x9eOsvetnici\xe2\x80\x9c. Po\xc5\xa1to je postala majka, uzela je par godina pauze od filma. Za TV dramu \xe2\x80\x9eHysterical Blindness\xe2\x80\x9c osvojila je Zlatni globus, a Tarantinov dvodijeli film \xe2\x80\x9eKill Bill\xe2\x80\x9c sa njom je postao iznimno slavan._NEWLINE_Udala se dva puta; njen prvi suprug je bio Gary Oldman (1990.) a drugi Ethan Hawke (1998.), sa kojim je dobila dvoje djece, Mayu Ray i Levon Roan. S obojicom se razvela. Pobornica je legalizacije poba\xc4\x8daja, kontrole oru\xc5\xbeja te financira organizaciju koja poma\xc5\xbee siroma\xc5\xa1nima. Po religiji je budistkinja.\n_START_SECTION_\nNagrade i nominacije\n_START_PARAGRAPH_\nOsvojena nagrada Saturn u kategoriji najbolje glumice (na filmu), za film Kill Bill 1 (eng. Kill Bill Vol. 1).'